
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



RAPORT

asupra proiectului de Lege privind constituirea şi organizarea clerului militar



În urma examinării, în câteva şedinţe succesive, a proiectului de Lege privind constituirea şi organizarea clerului militar, trimis Comisiei noastre spre analiză în fond, aceasta a hotărât ca proiectul de lege să fie supus spre dezbatere şi aprobare în plenul Camerei Deputaţilor.



La întocmirea raportului, Comisia a avut în vedere avizele primite de la Comisia pentru apărare, ordine publică şi siguranţă naţională şi de la Comisia juridică, de disciplină şi imunităţi, ambele comisii avizând favorabil proiectul de lege.



Prin problematica pe care îşi propune să o reglementeze, proiectul de lege face parte din categoria legilor ordinare.



În cursul dezbaterilor în comisie s-au prezentat mai multe propuneri de amendare a textului proiectului de lege, pe care le redăm în continuare.

I. Amendamente admise:

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	   Art. 3 (1) – “Activităţile duhovniceşti şi religioase se desfăşoară conform rânduielilor bisericeşti, după programul stabilit de preotul militar, cu aprobarea comandantului unităţii şi respectându-se opţiunea militarilor”.
	    Comisia a hotărât reformularea părţii finale a textului alin. (1) şi completarea lui cu o teză nouă. 

    Ca urmare, textul 

alin. (1) al art. 3 va avea următoarea redactare: 

    “Activităţile duhovniceşti şi religioase se desfăşoară conform rânduielilor bisericeşti, după programul stabilit de preotul militar, cu aprobarea comandantului unităţii. Participarea militarilor la aceste activităţi se face pe baza opţiunii liber exprimate a acestora”.

Autorul amendamentului: Marţian Dan.    


	    Pentru respectarea riguroasă a dispoziţiilor art. 29 din Constituţia României, ale art. 18 din Declaraţia Universală a Drepturilor Omului, ale art. 9 din Convenţia Europeană a Drepturilor Omului,  ale art. 18 din Pactul internaţional cu privire la drepturile civile şi politice, ale art. 1 din Declaraţia cu privire la eliminarea tuturor formelor de intoleranţă şi de discriminare bazate pe religie sau credinţă etc.

	2.
	    Art. 8 – “În toate unităţile şi formaţiunile militare se interzice atragerea militarilor spre o credinţă anume, prin alte forme şi mijloace decât cele liber consimţite”.
	    Comisia a hotărât o amendare de tip redacţional a părţii finale a art. 8, în urma căreia textul acestuia va suna astfel: 

    “În toate unităţile şi formaţiunile militare se interzice atragerea militarilor spre o credinţă anume prin forme şi mijloace abuzive sau altele decât cele liber consimţite”.

Autorul amendamentului: Marţian Dan.


	    Pentru a preîntâmpina manifestări ale prozelitismului abuziv ce reprezintă coruperea sau deformarea care se opune respectului datorat libertăţii de gândire, de conştiinţă şi de religie al altora.

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	3.
	    Capitolul II – “Constituirea şi organizarea clerului militar”
	    Comisia propune eliminarea sintagmei “Constituirea şi” din titlul Capitolului II, acesta urmând să fie  “Organizarea clerului militar” .

Autorul amendamentului: Marţian Dan. 
	    Titlul propus corespunde exact conţinutului acestui capitol. În plus de aceasta, exigenţele de tehnică legislativă impun ca titlul unui capitol din textul legii să nu reia întocmai titlul repectivei legi.

	4.
	    Art. 9 

    (1) – “Recrutarea preoţilor militari se face de către Ministerul Apărării Naţionale, Ministerul de Interne, Serviciul Român de Informaţii, Serviciul de Informaţii Externe, Serviciul de Protecţie şi Pază, Serviciul de Telecomunicaţii Speciale şi Ministerul Justiţiei – Direcţia Generală a Penitenciarelor, din rândul personalului hirotonit sau ordinat care are numai cetăţenie română, recomandat de Biserică sau Culte, licenţiat în Teologie Pastorală şi cu cel puţin doi ani de activitate bisericească”.

..........................................

     “(3) Candidaţii declaraţi admişi vor urma cursuri de pregătire specifice, organizate de instituţiile prevăzute la art. 1, în colaborare cu Bisericile sau cultele care au recomandat preoţi pentru mediul militar”.
	    Comisia s-a pronunţat pentru înlocuirea sintagmei “recomandat de Biserică sau Culte” de la alin. (1) al art. 9 din proiectul de lege cu sintagma “recomandat de un cult religios legal constituit”. De asemenea, a fost acceptată propunerea de înlocuire, din cuprinsul alin. (3)  al aceluiaşi articol 9, a sintagmei “în colaborare cu Bisericile sau Cultele” cu sintagma “în colaborare cu cultele religioase”.     Prin urmare, textele celor două alineate vor suna astfel:

 Art. 9 - “(1) Recrutarea preoţilor militari se face de către Ministerul Apărării Naţionale, Ministerul de Interne, Serviciul Român de Informaţii, Serviciul de Informaţii Externe, Serviciul de Protecţie şi Pază, Serviciul de Telecomunicaţii Speciale şi Ministerul Justiţiei – Direcţia Generală a Penitenciarelor, din rândul personalului hirotonit sau ordinat care are numai cetăţenie română, recomandat de un cult legal constituit, licenţiat în Teologie Pastorală şi cu cel puţin doi ani de activitate bisericească”. 

.................................................................
	    Pentru a se respecta conceptele şi terminologia cu care operează Constituţia României.

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	
	
	“(3) Candidaţii declaraţi admişi vor urma cursuri de pregătire specifice, organizate de instituţiile prevăzute la art. 1, în colaborare cu cultele religioase care au recomandat preoţi pentru mediul militar”.

Autorul celor două amendamente:

Wittstock Eberhard-Wolfgang.
	

	5.
	    Art. 11 (1) – “Şeful Secţiei Asistenţă Religioasă are rang onorific de vicar administrativ şi este numit în funcţie de ministru, la propunerea Bisericii Ortodoxe Române, dintre preoţii care întrunesc condiţiile pentru această funcţie”.
	    Comisia a decis să amendeze textul alin. (1) al art. 11 adoptând  următoarea redactare a acestui alineat:  “Şeful Secţiei Asistenţă Religioasă are rang onorific de vicar administrativ şi este numit în funcţie de ministrul de resort, la propunerea Bisericii Ortodoxe Române, în urma consultării ecumenice a cultelor care au reprezentare în cadrul ministerelor menţionate la 

 alin. (1) al art. 10, dintre preoţii care întrunesc condiţiile pentru această funcţie”.

 Autorii amendamentului: 

Şerban Rădulescu-Zoner , Marţian Dan.
	    Se urmăreşte atât o redactare mai clară a textului acestui alineat, cât şi să nu se creeze a priori o situaţie  privilegiată pentru Biserica Ortodoxă Română deoarece Constituţia României nu face nici un fel de ierarhizare între cultele religioase.

	6.
	    Art. 12 (1) – “Pentru acoperirea unor nevoi de asistenţă religioasă, vor putea fi angajaţi clerici din unităţile de cult, pe bază de convenţii civile pentru prestări de servicii, în condiţiile art. 2 lit. c) şi a celorlalte prevederi ale Legii nr. 83/1995 privind unele măsuri de protecţie a persoanelor încadrate în muncă”.
	    Comisia s-a pronunţat în favoarea unui amendament vizând corelarea dispoziţiilor 

alin. (1) al  art. 12 cu prevederile Legii privind unele măsuri de protecţie a persoanelor încadrate în muncă  nr. 130/1999, după cum urmează:   

    “Pentru acoperirea unor nevoi de asistenţă religioasă, vor putea fi angajaţi clerici din unităţile de cult, pe bază de convenţii civile pentru prestări de servicii, în condiţiile art. 3 lit. a) şi a celorlalte prevederi ale Legii privind unele măsuri de protecţie socială a persoanelor încadrate în muncă nr. 130/1999”.

Autorul amendamentului:

Wittstock Eberhard-Wolfgang .
	     Este necesar să se facă corelările  ce se impun dat fiind faptul că Legea privind unele măsuri de protecţie a persoanelor încadrate în muncă 

nr. 130/1999 a abrogat Legea nr. 83/1995 privind unele măsuri de protecţie a persoanelor  încadrate în muncă. 

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	7.
	    Art. 12 (3) – “Pe durata activităţii lor, clericii angajaţi pe baza de convenţii civile pentru prestări de servicii vor respecta îndatoririle ce le revin clericilor militari permanenţi. Pe perioada respectivă, aceştia nu dobândesc calitatea de salariaţi, nu beneficiază de drepturi de asigurări sociale şi nici de cele prevăzute în legislaţia privind protecţia şomerilor, în condiţiile 

art. 4 (1) din Legea 

nr. 83/1995”.
	     Din aceleaşi considerente de corelare, menţionate la punctul 6, Comisia s-a pronunţat pentru modificarea părţii finale a alin. (3) al art. 12 astfel:

    “Pe durata activităţii lor, clericii angajaţi pe baza de convenţii civile pentru prestări de servicii vor respecta îndatoririle ce le revin clericilor militari permanenţi. Pe perioada respectivă, aceştia nu dobândesc calitatea de salariaţi şi nu beneficiază de drepturile prevăzute în legislaţie privind protecţia şomerilor, în condiţiile 

art. 6 (1) din Legea privind unele măsuri de protecţie a persoanelor încadrate în muncă 

 nr. 130/1999 ”.

Autorul amendamentului: Wittstock Eberhard-Wolfgang .  


	    Aceeaşi motivaţie ca la punctul anterior.                              

	8.
	    Art. 13 – “Drepturile salariale ale clericilor angajaţi pe bază de convenţii civile pentru prestări de servicii se vor stabili în raport de volumul de activitate desfăşurat lunar de aceştia, fără a putea depăşi 37,5% din salariile de bază plătite clericilor militari permanenţi”.
	    Comisia şi-a însuşit propunerea de eliminare a părţii finale din textul art. 13, care va avea următoarea redactare: 

     “Drepturile salariale ale clericilor angajaţi pe bază de convenţii civile pentru prestări de servicii se vor stabili în raport de volumul de activitate desfăşurat lunar de aceştia”.
Autorul amendamentului:

Liviu Alexandru Mera 


	     Această prevedere, prin care se stabilesc drepturile salariale ale clericilor angajaţi pe bază de convenţie civilă pentru prestări de servicii în procent din salariile de bază ale clericilor militari permanenţi, nu face obiectul reglementării acestei legi.

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	9.
	    Art. 15 – “Preoţii militari sunt asimilaţi corpului ofiţerilor şi generalilor, după cum urmează:

    a) Asimiliare până la gradul de maior inclusiv:

 - preot de garnizoană categoria I;

 - preot asistent;

    b) Asimilare până la gradul de 

locotenent-colonel inclusiv:

- preot de garnizoană categoria a II-a;

    c) Asimilare până la gradul de colonel inclusiv:

- preot de garnizoană categoria a III-a;

- preot al garnizoanei Bucureşti;

- preot în Secţia Asistenţă Religioasă;

     d) Asimilat gradului de general de brigadă:

- inspector general şi şef al Secţiei Asistenţă Religioasă”.


	    Comisia a aprobat mai multe modificări redacţionale ale art. 15, din care a rezultat următorul text: 

    Art. 15 – “Preoţii militari sunt asimilaţi corpului ofiţerilor, după cum urmează:

    a) Asimilaţi gradului de maior: preoţii de garnizoană categoria I şi preoţii asistenţi;

    b) Asimilaţi gradului de 

locotenent-colonel: preoţii de garnizoană categoria 

a II-a;

    c) Asimilaţi gradului de colonel: preoţii  de garnizoană categoria

a  III-a,  preoţi ai garnizoanei Bucureşti,  preoţi în Secţia Asistenţă Religioasă;

     d) Asimilaţi gradului de general de brigadă: inspector general şi şef al Secţiei Asistenţă Religioasă”.

Autorii amendamentului:

Marţian Dan, Ioan Pintea.

	     Potrivit statutului cadrelor militare, generalii fac parte din corpul ofiţerilor. 

    Celelalte modificări redacţionale au la bază unele exigenţe ce ţin de tehnica legislativă.

	10.
	    Art. 16 – “Prevederile articolelor 9 - 11, 14, 

17 – 26, 28 şi 112 din Legea nr. 80/1995 privind statutul cadrelor militare se aplică în mod corespunzător şi preoţilor militari şi familiilor acestora, după caz”.
	    Comisia a aprobat unele intervenţii redacţionale la acest articol, rezultând următorul text:

    “Prevederile articolelor 9 - 12, 14, 17 – 28 şi 112 din Legea nr. 80/1995 privind statutul cadrelor militare se aplică în mod corespunzător şi preoţilor militari şi familiilor acestora, după caz”.

Autorul amendamentului:

Marţian Dan.


	    Pentru o mai judicioasă corelare cu unele dispoziţii din Legea privind statutul cadrelor militare 

nr. 80/1995.

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	11.
	    Art. 17 – “Preotul din structurile militare are, în principal, următoarele îndatoriri:

a) oficiază Sfânta Liturghie, celelalte slujbe şi servicii religioase, administrează Sfintele Taine, asigurând mărturisirea şi împărtăşirea personalului militar şi civil, desfăşoară activitatea de pastoraţie individuală şi de grup în unităţi”.
	    Comisia a aprobat un amendament constând în introducerea unei precizări în partea finală a textului de la lit. a) a art. 17 mergând pe linia completării de la alin. (1) al art. 3:

     “a) oficiază Sfânta Liturghie, celelalte slujbe şi servicii religioase, administrează Sfintele Taine, asigurând mărturisirea şi împărtăşirea personalului militar şi civil, desfăşoară activitatea de pastoraţie individuală şi de grup în unităţi în condiţiile prevăzute la alin. (1) al art. 3 din prezenta lege”.

Autorul amendamentului:

Marţian Dan.
	    Pentru considerentele expuse la punctul 1 din prezentul raport.

	12.
	    Art. 17 - “Preotul din structurile militare are, în principal, următoarele îndatoriri:

................................................................

b) transmite militarilor de aceeaşi religie sau confesiune cu el învăţătura de credinţă a Bisericii pe care o reprezintă şi cultivă în sufletele acestora valorile spirituale străbune”.
	    Comisia a reformulat textul literei b) din cuprinsul art. 17 astfel: 

    “b) transmite militarilor de aceeaşi religie sau confesiune cu el învăţătura de credinţă a cultului religios pe care îl reprezintă”.

 Autorul amendamentului:

Wittstock Eberhard-Wolfgang 
	    Pentru punerea în concordanţă cu reformularea alineatelor (1) şi (3) de la art. 9. 

	13.
	    Art. 17 - “Preotul din structurile militare are, în principal, următoarele îndatoriri:

........................................

    “g) se preocupă, alături de comandanţi sau şefi, de starea  morală, psihică şi disciplinară a militarilor;

    h) participă, cu aprobarea comandanţilor, la programele de pregătire pastorală, organizate de Biserică, fără a afecta activitatea de asistenţă din structurile militare în care îşi desfăşoară activitatea, sau la cele de pregătire militară organizate de structurile în care sunt încadraţi”.
	     Comisia a agreat propunerile de intervenţie redacţională în textul literelor g) şi h) ale art. 17 după cum urmează:

    “g) se preocupă, alături de comandanţi sau şefi, de starea psiho-morală şi disciplinară a militarilor;

    h) participă, cu aprobarea comandanţilor, la programele de pregătire pastorală, organizate de cultul religios respectiv, fără a afecta activitatea de asistenţă din structurile militare în care îşi desfăşoară activitatea, sau la cele de pregătire militară organizate de structurile în care sunt încadraţi”.

Autorii amendamentului:

Wittstock Eberhard-Wolfgang, reprezentanţi ai iniţiatorului.
	    Pentru corelare cu modificările aduse la 

alin. (1) şi (3) de la art. 9 şi pentru o mai nuanţată formulare a textului de la lit.g).

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	14.
	    Art. 18 – “Preoţii militari în activitate au dreptul să urmeze învăţământul superior militar sau civil, postuniversitar, doctoratul sau alte forme de perfecţionare a pregătirii, cu respectarea normelor legale”.
	    Se elimină.

Autorul amendamentului:

Marţian Dan.
	    Problema pe care îşi propune s-o reglementeze acest articol este deja soluţionată de dispoziţiile art. 16, aşa cum a fost el amendat de Comisie.

	15. 
	    Art. 19 – “Preoţilor militari le este restrânsă exercitarea unor drepturi şi libertăţi, astfel:

........................................

d) opiniile politice pot fi exprimate numai în afara serviciului”.
	    Comisia şi-a însuşit propunerea de completare a textului de la litera d) a art. 19 cu o precizare după cum urmează: 

    “d) opiniile politice pot fi exprimate numai în afara serviciului,  dar nu în faţa militarilor păstoriţi”.

Autorul amendamentului:

Liviu Alexandru Mera 
	    Pentru a se exclude posibilitatea de influenţare politică a militarilor păstoriţi.

	16.
	    Art. 20 (2) – “Pentru vechime în activitate şi rezultate meritorii, preoţilor militari li se conferă medalii şi ordine militare, iar pe linie bisericească ranguri şi distincţii”.
	    Comisia a aprobat un amendament de completare a alin. (2) al art. 20 cu două teze noi. Ca urmare, redactarea 

alin. (2) va fi următoarea:

    “(2) Pentru vechime în activitate şi rezultate meritorii, preoţilor militari li se conferă medalii şi ordine militare, iar pe linie bisericească ranguri şi distincţii. Conferirea decoraţiilor şi titlurilor de onoare preoţilor militari se face potrivit reglementărilor aplicabile cadrelor militare. Prin vechime efectivă în serviciul militar se va înţelege, în cazul preoţilor militari, perioada de când cei în cauză au dobândit această calitate, în condiţiile prezentei legi şi până la pierderea ei”.

Autorul amendamentului:

Ioan Pintea.
	    Completarea se impune deoarece în nici unul din articolele prezentei legi, nu sunt stabilite condiţiile şi modalitatea de conferire a decoraţiilor şi titlurilor de onoare.

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	17.
	    Art. 21 (2) – “Normele privind stabilirea sancţiunilor şi a competenţelor de aplicare a acestora se vor elabora de către fiecare minister şi instituţie împreună cu Bisericile şi cultele de care aparţin preoţii, pe baza reglementărilor militare şi a rânduielilor bisericeşti”.
	    Comisia şi-a însuşit o propunere de intervenţie redacţională în textul 

alin. (2) al art. 21; acesta va avea următorul conţinut: 

    “(2) Normele privind stabilirea sancţiunilor şi a competenţelor de aplicare a acestora se vor elabora de către fiecare minister şi instituţie împreună cu acele culte religioase de care aparţin preoţii, pe baza reglementărilor militare şi a rânduielilor bisericeşti”.

Autorul amendamentului:

Wittstock Eberhard-Wolfgang 
	     Pentru corelare cu modificările aduse 

alin. (1) şi (3) ale art. 9.

	18.
	    Art. 23 – “Preoţii militari încetează a mai avea această calitate în următoarele situaţii:

..........

h) în alte situaţii imputabile acestora, stabilite de ministere şi instituţii împreună cu Bisericile şi cultele de care aparţin”.
	    Comisia a fost de acord cu eliminarea sintagmei “Bisericile şi” din cuprinsul textului literei h) a art. 23. În consecinţă, textul literei h) va avea următoarea redactare: 

     “h) în alte situaţii imputabile acestora, stabilite de ministere şi instituţii împreună cu cultele de care aparţin”.

 Autorul amendamentului:

Wittstock Eberhard-Wolfgang
	    Aceeaşi motivare ca la punctul anterior.

	19.
	    Art. 28 – “În termen de 30 de zile de la intrarea în vigoare a prezentei legi instituţiile implicate, prevăzute la art. 1 alin. (2), vor elabora regulamentul de organizare şi funcţionare a Secţiilor de Asistenţei Religioase, precum şi statele de funcţii”.
	    Comisia a fost de acord cu propunerea ca termenul de 30 de zile prevăzut în art. 28 să fie mărit la 60 de zile şi de intervenţie redacţională în alte segmente ale textului acestui articol. Drept urmare, textul acestui articol va fi modificat astfel:

    Art. 28 – “În termen de 60 de zile de la intrarea în vigoare a prezentei legi instituţiile implicate, prevăzute la art. 1 alin. (2), vor elabora regulamentul de organizare şi funcţionare a Secţiilor de Asistenţă Religioasă, precum şi statele de funcţii”.

Autorul amendamentului:
Marţian Dan 
	     Pentru a se asigura timpul necesar elaborării acestor regulamente şi state de funcţiuni şi pentru o corectă redactare din punct de vedere gramatical a textului acestui articol.

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	20.
	    Art. 29 – “Prezenta lege intră în vigoare la 30 de zile de la publicarea ei în Monitorul Oficial al României"”
	    Comisia s-a pronunţat pentru eliminarea art. 29, legea urmând să intre în vigoare la data publicării ei în Monitorul Oficial.

Autorul amendamentului:

Viorel Hrebenciuc 
	    Pentru corelare cu prevederile de la art. 28.




II. Amendamente respinse:

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	    Art. 1 (2) – “Clerul militar se instituie în Ministerul Apărării Naţionale, Ministerul de Interne, Serviciul Român de Informaţii, Serviciul de Informaţii Externe, Serviciul de Protecţie şi Pază, Serviciul de Telecomunicaţii Speciale şi Ministerul Justiţiei – Direcţia Generală a Penitenciarelor, în scopul satisfacerii  cerinţelor religioase şi spirituale ale militarilor, al educaţiei civice, morale şi patriotice a acestora”.
	    Domnul deputat Marţian Dan a propus reformualrea alin. (2) al art. 1, după cum urmează: 

    “Clerul militar se instituie în Ministerul Apărării Naţionale, Ministerul de Interne, Serviciul Român de Informaţii, Serviciul de Informaţii Externe, Serviciul de Protecţie şi Pază, Serviciul de Telecomunicaţii Speciale şi Ministerul Justiţiei – Direcţia Generală a Penitenciarelor, în scopul satisfacerii  cerinţelor spiritual-religioase a militarilor; membrii săi contribuie, prin mijloace specifice şi în limitele misiunii pastorale pe care o au, la cultivarea virtuţilor ostăşeşti, la formarea răspunderii civice şi a sentimentelor patriotice  în rândurile militarilor”.

    Amendamentul n-a întrunit numărul de voturi necesare pentru a fi aprobat. 
	    Ca îndrumători spirituali, membrii clerului militar au îndatorirea primordială de a răspunde cerinţelor de ordin religios şi de educaţie morală a militarilor. În comparaţie cu această îndatorire primordială şi constitutivă pentru misiunea preotului militar, obiectivele educaţiei civice şi patriotice, la a căror împlinire preotul militar trebuie să-şi aducă o contribuţie specifică, sunt, totuşi, ca natură altceva. Ele sunt mai degrabă finalităţi derivate din misiunea pastorală a preotului militar. În plus, educaţia civică şi cea patriotică sunt rodul unor acţiuni diverse, multe din ele ieşind din sfera sacrului. La realizarea lor trebuie să participe şi alţi factori educativi din instituţiile militare. De aceea ele nu pot fi puse pe acelaşi picior ca semnificaţie cu satisfacerea cerinţelor spiritual-religioase ale militarilor, aşa cum face textul propus de iniţiatorul proiectului de lege. 

	2.
	    Art. 6 (1) – “La serviciile religioase, preoţii militari poartă vestimentaţia cultului de care aparţin, iar în celelalte ocazii, uniforma militară clericală adecvată”.
	    Domnul deputat Liviu Alexandru Mera a propus modificarea alin. (1) al 

art. 1, după cum urmează:

    “La serviciile religioase, preoţii militari poartă uniformă clericală comună, indiferent de cultul cărui îi aparţin”.

    Amedamentul nu a obţinut voturile necesare pentru a fi adoptat. 
	    Indiferent de cultul căruia îi aparţin, preoţii militari se dedică unui scop comun, acela de a satisface cerinţele spiritual-religioase ale militarilor; acest fapt îndreptăţeşte portul unei uniforme comune de către toţi preoţii militari. 

	3.
	    Art. 17 – “Preotul din structurile militare are, în principal, următoarele îndatoriri:

...........

f) participă, prin mijloace pastorale specifice, la formarea spirituală, la prevenirea şi combaterea manifestărilor antisociale, cât şi a celor îndreptate împotriva ordinii constituţionale ori a capacităţii de luptă”.
	    Domnul deputat Marţian Dan a propus eliminarea de la litera f) a art. 17 a segmentului de text următor:  “cât şi a celor îndreptate împotriva ordinii constituţionale ori a capacităţii de luptă”.

    Amendamentul nu a întrunit numărul de voturi necesare pentru a fi adoptat. 
	    Prevenirea şi combaterea manifestărilor îndreptate împotriva ordinii constituţionale exced activităţii de pastoraţie a clerului militar. Punerea în sarcina clericilor militari a acestor îndatoriri comportă riscul de a-i plonja pe aceştia în sfera politicului  şi a confruntărilor politice din societate, care vor fi astfel transferate, sub o formă sau alta, şi în armată

